Tanjung Piandang

Tanjung Piandang merupakan sebuah mukim yang terletak di bahagian utara negeri Perak, Malaysia. Tanjung Piandang termasuk di dalam pentadbiran daerah Kerian dan merupakan salah satu mukim di daerah Kerian, Kawasan yang menarik di Tanjung Piandang ialah Pantai Ban Pecah.

Riadah 
Ban Pecah adalah satu kawasan riadah pantai berbatu untuk kegiatan memancing  di kerian, ia juga cukup terkenal dengan makanan lautnya antaranya makanan yang menarik di kerian ialah 'kari sembilang merah', Ban Pecah juga sering dikunjungi oleh pelancong dari negeri Kedah,Pulau Pinang,Perlis malah ada pelancong dari Kuala Lumpur yang datang ke Ban Pecah ini untuk memancing ikan sembilang merah yang hanya terdapat di daerah Kerian sahaja. Terdapat banyak lagi spesies ikan yang menjadi buruan kaki pancing di Ban Pecah antaranya Kerapu, Siakap, Siakap Merah, Pari, Jenahak dan banyak lagi.

Senarai kampung 
Mukim Tanjung Piandang mempunyai 8 buah Kampung dan ditadbir oleh 7 Ketua Kampung.
Kampung Jalan Pantai Lama / Pasir Gedabu
Kampung Jalan Pantai
Kampung Parit Sungai Burung
Kampung Parit Tanjung Piandang
Kampung Baru
Kampung Parit Haji Kerani
Kampung Jalan Atas
kampung sungai betul bawah

Jelapang padi 
Mukim Tanjung Piandang merupakan salah satu mukim di daerah Kerian yang merupakan "Jelapang Padi Negeri Perak" kerana bentuk muka buminya yang rata menjadi pertanian utama penduduk mengusahakan sawah yang merupakan jelapang padi terbesar di negeri Perak ini. Walaupun Tanjung Piandang tidak terkenal dengan sektor pelancongan namun ekonomi masyarakat setempat tertumpu kepada sektor pertanian kerana ia merupakan pendapatan utama penduduk Tanjung Piandang selain sektor perikanan.

Bentuk muka bumi 
Bentuk muka bumi Tanjung Piandang adalah tanah rata atau pamah kurang dari 5 meter dari paras laut. Kawasan tanah pamah ini ditebus guna dengan membuat petempatan baru dan membuka banyak tanah untuk dijadiakn sawah padi serta tanaman kelapa sawit. Sistem perparitan adalah menggunakan teknologi terkini yang diberi perhatian oleh Menteri Pertanian beberapa tahun yang lepas dengan peruntukkan sebanyak RM3 Juta.

Penduduk 
Peratusan penduduk di mukim Tanjung Piandang ialah kaum Melayu dengan peratusan sebanyak 55%, manakala kaum Cina sebanyak 35% dan kaum terkecil iaitu kaum India dengan 8% peratus manakala 2% lagi adalah lain-lain. Penduduk kaum Melayu di Tanjung Piandang kebanyakannya tinggal di kawasan kampung dan di pekan Tanjung Piandang. Kaum Cina pula tinggal di kawasan pedalaman nelayan ataupun dipanggil "Bagan Cina" dan di pekan Tanjung Piandang manakala kaum India pula tinggal di petempatan Cina dan juga Melayu. Etnik lain hanyalah untuk bekerja sahaja.

Pendidikan 
Berikut merupakan senarai sekolah di Tanjung Piandang:

Sekolah rendah
Sekolah Kebangsaan Tanjung Piandang 
SRJK(C) Nam Hua
Sekolah Kebangsaan Parit Haji Wahab
 Sekolah Kebangsaan Sungai Burong

Sekolah menengah
Sekolah Menengah Kebangsaan Raja Lope Nor Rashid
 Sekolah Menengah Agama Al-Falah (Bantuan Kerajaan)
 Sekolah Menengah Agama Syamsul Maarif

Masjid di Tanjung Piandang
  Masjid Al-Huda Sungai Kota, Bagan Tiang
  Masjid Jamek 
  Masjid Al-Amin Sungai Burung 	
  Masjid Al-Hidayah Parit	
  Masjid Al-Taqwa  Sungai Megat Aris
  Masjid Parit Haji Wahab 
  Masjid Parit Tok Hin
  Masjid Sungai Labu Atas

Pentadbiran 
Mukim Tanjung Piandang ditadbir oleh seorang Penghulu iaitu [[]Penghulu Mukim Tanjung Piandan]g, En Mohammad bin Eslah dengan 8 buah kampung yang ditadbir oleh Ketua Kampung masing-masing.

Rujukan

Mukim di Perak
Mukim di Daerah Kerian